DĖL ŠILALĖS RAJONO SAVIVALDYBĖS ADMINISTRACIJOS BIJOTŲ SENIŪNIJOS IŠPLĖSTINĖS SENIŪNAIČIŲ SUEIGOS ATRINKTO PROJEKTO FINANSAVIMO IR LĖŠŲ SKYRIMO PROJEKTO ĮGYVENDINIMUI 2019 METAIS

2019 m. rugsėjo 9 d. Nr. DĮV-715

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2019 m. gegužės 30 d. įsakymu Nr. DĮV-484 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Bijotų seniūnijos išplėstinės seniūnaičių sueigos 2019 m. rugsėjo 3 d. protokolą Nr. D3-9 (1.5):

1. S k i r i u 849,00 Eur Bijotų bendruomenei projekto „Bendrystė – maisto gamyboje“ įgyvendinimui, bendruomenės sutelktumą ir gyvenimo kokybę gerinančiai veiklai (lauko kepimo įrangos įsigijimui 2019 m. III ketv.).

1. P a v e d u Bijotų bendruomenės pirmininkui ne vėliau kaip per 20 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
2. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/Bijotu ir Bijotų seniūnijos ir Bijotų bendruomenės skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius